Návrh nariadenie Rady ktorým sa mení a dopĺňa nariadenie (ES) č. 2007/2000, ktorým sa zavádzajú výnimočné obchodnéh opatrenia pre krajiny a územia zúčastňujúce sa na procese stabilizácie a pristúpenia k Európskej únii alebo sú s týmto procesom spojené, a ktorým sa mení a dopĺňa nariadenie (ES) č. 2820/98 a rušia sa nariadenia (ES) č. 1763/1999 a (ES) č. 6/2000 /* KOM/2004/0739 v konečnom znení - ACC 2004/0255 */





Brusel, 26.10.2004 KOM(2004) 739 v konečnom znení 2004/0255 (ACC) Návrh NARIADENIE RADY ktorým sa mení a dopĺňa nariadenie (ES) č. 2007/2000, ktorým sa zavádzajú výnimočné obchodnéh opatrenia pre krajiny a územia zúčastňujúce sa na procese stabilizácie a pristúpenia k Európskej únii alebo sú s týmto procesom spojené, a ktorým sa mení a dopĺňa nariadenie (ES) č. 2820/98 a rušia sa nariadenia (ES) č. 1763/1999 a (ES) č. 6/2000 (predložená Komisiou) ODÔVODNENIE 1. V súlade so stabilizačným procesom a procesom pristúpenia povolilo Spoločenstvo v prípade takmer všetkých poľnohospodárskych komodít, vrátane cukru, z krajín západného Balkánu neobmedzený bezcolný prístup na trh Spoločenstva. Hlavným cieľom týchto opatrení je oživiť ekonomiky západného Balkánu pomocou privilegovaného prístupu na trh Európskej únie. 2. Prudký nárast v objeme dovozu cukru, predovšetkým z Chorvátska a Srbska a Čiernej Hory vyvolal otázky o tom, či je rozvoj v tomto odvetví ekonomicky udržateľný. Pri súčasných trhových podmienkach tieto obchodné koncesie podnecujú krajiny západného Balkánu, aby vyvážali svoju domácu produkciu cukru na trh Spoločenstva a súčasne zabezpečovali svoju domácu spotrebu dovozom cukru (hlavne trstinového cukru z Brazílie). Tento vývoj však z dlhodobého hľadiska nie je primeraný. 3. Závery solúnskeho stretnutia zdôraznili cieľ budúceho pristúpenia krajín západného Balkánu k Európskej únii. Za účelom dosiahnutia tohto cieľa by sa hospodárstvo týchto krajín malo rozvíjať na základe udržateľného rozvoja, trhovej integrácie a prispôsobenia sa štruktúram Spoločenstva. Skutočnosť, že v súčasnosti sú krajiny západného Balkánu podnecované vyvážať domácu produkciu a zabezpečovať domácu spotrebu prostredníctvom dovozu naviac vytvára obchodné toky, za ktoré môžu tretie krajiny požadovať náhradu po pristúpení krajín západného Balkánu k Európskej únii. 4. Úprava dovozného režimu pre každú z krajín západného Balkánu pri zohľadnení súčasných obchodných koncesií pripraví odvetvia týchto krajín na zmeny, ktoré sú potrebné, aby mohli fungovať v rámci reálneho a ekonomicky udržateľného prostredia. 5. Okrem tohto návrhu Komisia predloží Rade návrh odporúčania za účelom splnomocnenia Komisie viesť rokovania o podobných zmenách v poskytovaní preferencií v rámci jednotlivých dvojstranných dohôd s Chorvátskom a bývalou juhoslovanskou republikou Macedónsko. Preferenčné zaobchádzanie s cukrom by tiež malo byť zohľadnené v súvislosti s rokovaniami ohľadom novej stabilizačnej a asociačnej dohody, ktoré prebiehajú s Albánskom. 6. Predkladaný návrh obsahuje zmenu a doplnenie znenia článku 1 ods.1 nariadenia (ES) č. 2007/2000 s cieľom objasniť skutočnosť, že preferenčnému dovozu vína do Spoločenstva sú podľa autonómnych opatrení na prospech iba colné kvóty a nie neobmedzený bezcolný prístup na trh. 2004/0255 (ACC) Návrh NARIADENIE RADY ktorým sa mení a dopĺňa nariadenie (ES) č. 2007/2000, ktorým sa zavádzajú výnimočné obchodnéh opatrenia pre krajiny a územia zúčastňujúce sa na procese stabilizácie a pristúpenia k Európskej únii alebo sú s týmto procesom spojené, a ktorým sa mení a dopĺňa nariadenie (ES) č. 2820/98 a rušia sa nariadenia (ES) č. 1763/1999 a (ES) č. 6/2000 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, so zreteľom na návrh Komisie, keďže: (1) Podľa nariadenia Rady (ES) č. 2007/2000[1] Spoločenstvo rozšírilo bezcolný prístup pre dovoz väčšiny poľnohospodárskych komodít z príslušných krajín, vrátane cukru. (2) V prípade cukru vytvoril bezcolný prístup pre neobmedzené množstvá podnet na jeho produkciu v krajinách západného Balkánu v objeme, ktorý je vzhľadom na predvídateľný rozvoj neudržateľný. (3) Úprava dovozného režimu pre každú z krajín západného Balkánu pri zohľadnení súčasných obchodných koncesií pripraví odvetvia týchto krajín na zmeny, ktoré sú potrebné, aby mohli fungovať v rámci reálneho a ekonomicky udržateľného prostredia. (4) Článok 1 ods. 1 nariadenia (ES) č. 2007/2000 by sa mal zmeniť a doplniť s cieľom objasniť skutočnosť, že preferenčnému dovozu vína do Spoločenstva sú podľa autonómnych opatrení na prospech iba colné kvóty a nie neobmedzený bezcolný prístup na trh, PRIJALA TOTO NARIADENIE: Článok 1 Nariadenie (ES) č. 2007/2000 sa mení a dopĺňa takto: 1. Článok 1 sa mení a dopĺňa takto: a) v odseku 1 sa slová "iné ako uvedené pod položkami 0102, 0201, 0202 a 1604 kombinovanej nomenklatúry" nahrádzajú slovami "iné ako uvedené pod položkami 0102, 0201, 0202, 1604, 1701, 1702 a 2204 kombinovanej nomenklatúry"; b) vkladá sa nasledujúci odsek 3: "3. Dovozy výrobkov z cukruuvedených pod položkami 1701 a 1702 kombinovanej nomenklatúry s pôvodom z Albánska, Bosny a Hercegoviny, Srbska a Čiernej Hory vrátane Kosova, budú zvýhodnené poskytunutím koncesií stanovených v článku 4." 2. V článku 4 sa vkladá nasledujúci odsek 4: "4. Dovoz výrobkov z cukru uvedených pod položkami1701 a 1702 kombinovanej nomenklatúry s pôvodom z Albánska, Bosny a Hercegoviny, Srbska a Čiernej Hory, vrátane Kosova, podlieha nasledujúcim bezcolným kvótam: a) 1 000 tonna výrobky z cukru s pôvodom z Albánska; b) 12 000 tonna výrobky z cukru s pôvodom z Bosny a Hercegoviny; c) 150 000 ton na výrobky z cukru s pôvodom zo Srbska a Čiernej Hory, vrátane Kosova." 3. Článok 6 sa nahrádza takto: “Zavedenie colných kvót na výrobky z „mladého hovädzieho mäsa a cukru“. 4. V článku 6 sa vkladá tento pododsek: „Podrobné pravidlá na zavedenie colných kvót na výrobky cukru uvedené pod položkou 1701 a 1702 určíKomisia v súlade s postupom stanoveným v článku 42 ods. 2 nariadenia (ES) č. 1260/2001“. Článok 2 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda +++++ TABLE +++++ [1] Ú.v. ES L 240, 23.9.2000, s. 1. Nariadenie naposledy zmenené a doplnené nariadením (ES) č. 607/2003, (Ú.v. EÚ L 96, 3.4.2003, s. 18).